
TISZTELT KÉPVISELŐ-TESTÜLET ! 

A közbeszerzési eljárásokra vonatkozó szabályrendszert a közbeszerzésekről szóló 2015. évi CXLIII. törvény szabályozza. A Kbt. 5.§ (1) bekezdés c) pontja alapján az önkormányzatok is ajánlatkérőnek minősülnek beszerzéseik során. A közbeszerzés tárgya árubeszerzés, építési beruházás, szolgáltatás megrendelése, építési koncesszió és szolgáltatási koncesszió lehet. A Kbt. 42. § (1) bekezdésében foglalt előírás alapján az ajánlatkérő legkésőbb március 31. napjáig éves összesített közbeszerzési tervet köteles készíteni az adott évre tervezett közbeszerzésekről.

 A Magyar Köztársaság 2017. évi költségvetéséről szóló 2016. évi CXLIII. törvény  értelmében  a nemzeti közbeszerzési értékhatár 2017 . január 1-jétől 2017 . december 31-éig :

a) árubeszerzés esetében : 8,0 millió forint ;
b) építési beruházás esetében: 15,0 millió forint ;
c) építési koncesszió esetében: 100,0 millió forint ;
d) szolgáltatás megrendelése esetében : 8,0 millió forint;
e) szolgáltatási koncesszió esetében : 25,0 millió forint .”


A 2017. évre vonatkozó költségvetés áttekintése alapján megállapítható, hogy nem várható olyan beszerzés, mely elérné a közbeszerzési értékhatárt. Javaslom az alábbi határozati javaslatot elfogadni. 


Határozati javaslat:

Sáska   község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az önkormányzat, mint ajánlatkérő által  2017. évben  lefolytatandó közbeszerzési eljárások éves tervét nemleges megjelöléssel jóváhagyja. 
Megbízza a polgármestert, hogy az esetlegesen közbeszerzésekkel érintett fejlesztéseket, beruházásokat kísérje figyelemmel. 

Felelős: Kovács Nándor polgármester 

Határidő.: folyamatos  


Sáska  , 2017. március  3.   
                                                

    Kovács Nándor        
								    polgármester

